MEDIA I REFORM CENTAR NIŠ

OBJAVLJUJE

Poziv za dostavljanje ponuda za uslugu

***B.L. 4.3 KLIPING –prikupljanje sadržaja u medijima i na društvenim mrežama***

Sredstva su obezbeđena kroz projekat „PIKU NIŠ 2023“, podržanog od [Mladih istraživača Srbije](https://www.mis.org.rs/), koji sprovodi Media i reform centar Niš, (u daljem tekstu Naručilac usluge, MRCN).

***O projektu:***

Cilj projekta „Prilagođavanje na izmenjene klimatske uslove u Nišu 2023- PIKU-NIŠ 2023“ je doprinos unapređenju kapaciteta lokalne zajednice za otpornost i prilagođavanje na izmenjene klimatske uslove. Sprovodi se u okviru programa EKOSISTEM, koji sprovode Mladi istraživači Srbije, a koji podržava Švedska. Takođe, cilj je osnaživanje predstavnika sva tri sektora, posebno OCD uključujući Zelenu mrežu grada Niša i mlade klimatske lidere za početak procesa izrade i donošenja Plana adaptacije na izmenjene klimatske uslove za grad Niš sa procenom ranjivosti. Zagovaranje donošenja odluke o početku izrade Plana adaptacije na izmenjene klimatske uslove biće u skladu sa Mapom puta za grad Niš (kako doći do Akcionog plana), u skladu sa metodologijom po Priručniku SKGO.

***OPIS POSLA***

U sklopu realizacije projekta „PIKU NIŠ 2023“ potrebno je da ponuđač na mesečnom nivou dostavlja prikupljeni sadržaj u medijma i na društvenim prežama.

Ponuđač je dužan da tokom trajanja ugovorne obaveze aktivno bude uključen u komunikaciju sa projektnim timom.

***NAČIN PODNOŠENJA PONUDE***

Ponuda se dostavlja Media i reform centru Niš:

* elektronskom poštom, na adresu [info@mirc.rs](file:///C%3A%5CUsers%5CNikola%5CDesktop%5Cinfo%40mirc.rs).
* regularnom poštom na adresu: Media i reform centar Niš, Gen. Milojka Lešjanina 36, Niš
* lično u prostorijama Media i reform centra Niš

Ponuđač može podneti jednu ponudu.

Ponuđač može biti fizičko i pravno lice.

Ponuda treba da sadrži:

• Ažuriranu biografiju zainteresovanog ponuđača - ukoliko je ponuđač fiziko lice

• Iskazanu ponuđenu cenu za obavljanje opisanog posla.

Ponuđač je dužan da dostavi ponudu koja je popunjena u skladu sa zahtevima navedenim u ovom Pozivu.

Osoba za kontakt u vezi sa ovom nabavkom je Dragana Listeš ([dragana@mirc.rs](file:///C%3A%5CUsers%5CNikola%5CDesktop%5Cdragana%40mirc.rs)).

Rok za prijem konkursne dokumentacije je 11.8.2023. godine, do 15 časova.

***NAČIN ISKAZIVANJA CENE***

Cena se iskazuje u dinarima ili evrima u bruto iznosu. Ukoliko je ponuđač fizičko lice, cenovna ponuda treba da bude iskazana u bruto iznosu koji uključuje sve poreze i doprinose koji će pasti na teret naručioca usluge (MRCN).

***BUDŽET I PLAĆANJA***

Maksimalan raspoloživi iznos u budžetu Projekta za nabavku usluge - ***KLIPING - prikupljanje sadržaja u medijima i na društvenim***, je 900,00 eur u dinarskoj protivvrednosti prema kursu odobrenom od strane donatora (MIS). Ukupan iznos biće isplaćen u dinarima, prema dinamici plaćanja koja će biti utvrđena ugovorom sa odabranim ponuđačem.

***POTREBNE KVALIFIKACIJE***

- minimum 2 godine rada u toj oblasti

***OCENA PONUDE***

Kriterijum za ocenjivanje ponude je najniža ponuđena cena. Dostavljena ponuda će biti ocenjena od strane Komisije za odabir ponuđača, najkasnije u roku od 2 dana od roka za dostavljanje ponuda i ponuđači će biti obavešteni o odluci Komisije istog dana. Komisija će utvrditi da li ponuda ispunjava sve uslove koji su opisani u pozivu za dostavljanje ponude.

|  |  |
| --- | --- |
| Kriterijum |  |
| 1. Cenovna ponuda
 |  |

U Nišu 4.8.2023. godine